


Projektas
LIETUVOS RESPUBLIKOS VYRIAUSYBĖ
NUTARIMAS

DĖL LIETUVOS TEISĖS INSTITUTO, LIETUVOS SOCIALINIŲ TYRIMŲ CENTRO IR LIETUVOS AGRARINĖS EKONOMIKOS INSTITUTO REORGANIZAVIMO

2020 m.                   d. Nr. 
Vilnius

Vadovaudamasi Lietuvos Respublikos mokslo ir studijų įstatymo 37 straipsnio 2 dalimi, 40 straipsnio 2 dalimi,  Lietuvos Respublikos biudžetinių įstaigų įstatymo 14 straipsnio 6 ir 12  dalimis ir įgyvendindama Lietuvos Respublikos Vyriausybės 2019 m. gruodžio 4 d. nutarimą Nr. 1218 „Dėl sutikimo reorganizuoti Lietuvos socialinių tyrimų centrą, Lietuvos teisės institutą ir Lietuvos agrarinės ekonomikos institutą“, Lietuvos Respublikos Vyriausybė nutaria:
1. Reorganizuoti Lietuvos socialinių tyrimų centrą, Lietuvos teisės institutą ir Lietuvos agrarinės ekonomikos institutą sujungimo būdu į Lietuvos socialinių mokslų centrą. 
2. Patvirtinti Lietuvos socialinių tyrimų centro, Lietuvos teisės instituto ir Lietuvos agrarinės ekonomikos instituto reorganizavimo į valstybinį mokslinių tyrimų institutą Lietuvos socialinių mokslų centrą sujungimo būdu sąlygų aprašą (pridedama).
3. Patvirtinti Lietuvos socialinių mokslų centro įstatus (pridedama).
4. Nustatyti, kad Lietuvos socialinių mokslų centro buveinė – Vilnius, A. Goštauto g. 9.
5. Įgalioti:
5.1. Lietuvos Respublikos švietimo, mokslo ir sporto ministeriją įgyvendinti valstybės, kaip valstybinio mokslinių tyrimų instituto Lietuvos socialinių mokslų centro savininkės, teises ir pareigas;
5.2. Lietuvos socialinių tyrimų centro direktorių iki 2021 m. sausio 1 d. įregistruoti Lietuvos socialinių mokslų centro įstatus Juridinių asmenų registre ir atlikti kitus veiksmus, susijusius su pakeistų duomenų pateikimu Juridinių asmenų registrui. 

